open-index/open-wikipedia-markdown huggingface dataset:
இரங்காநதி அணை

**இரங்காநதி அணை** (*Ranganadi Dam*) என்பது கான்கிரீட்டால் ஆன புவியீர்ப்பு அணையாகும். இது ஆற்றின் ஓட்டத்தினை திசை திருப்பும் விதமாக இந்தியாவின் அருணாச்சல பிரதேசம் மாநிலத்தில் இரங்காநதியின் மீது (பனையாறு நதி) கட்டப்பட்டுள்ளது.

## உற்பத்தி திறன்
இந்த அணை நீர் மின் ஆற்றல் உற்பத்திக்காக வடிவமைக்கப்பட்டுள்ளது. இரங்காநதி நீர் மின்சார திட்டத்தின் முதல் கட்டத்தின் ஒரு பகுதியாகும். சுமார் 405 மெகாவாட் (543,000 குதிரைத் திறன்) திக்ராங் மின்னாற்றல் நிலையம் இதனால் இயக்கப்படுகிறது. சுமார் 68 மீட்டர் உயரமான அணை தண்ணீரை தெற்கே 10.1 கி. மீ. உயர்மட்ட சுரங்கப்பாதை வழியாகவும் 1062 மீட்டர் விசை நீர்க்குழாய் வழியாக 135மெகா வாட் விசையாழிகளை இயக்கப் பயன்படுகிறது. மின் உற்பத்தி நிலையமானது, வறட்சியின் காரணமாக இதன் திறனை விட மிகக் குறைவாகவே மின்னுற்பத்தி செய்து வருகிறது.

திட்டத்தின் இரண்டாம் நிலை, நிலை I க்கு நீர் சேமிப்பை வழங்க வடிவமைக்கப்பட்டுள்ளது. இது  134 மீட்டர்,   நீர் சேமிப்புத் திறன் கொண்ட பாறையுடன் கூடிய நீர் சேமிப்பு பகுதியினைக் கொண்டுள்ளது. இந்த அணை கூடுதலாக 180 மெகாவாட் மின் உற்பத்தி செய்யும் நிலையமாக உள்ளது.

## மேலும் பார்க்கவும்

* திபாங் அணை

## மேற்கோள்கள்

பகுப்பு:அருணாச்சலப் பிரதேச அணைகள்
ராயச்சோட்டி

**ராயச்சோட்டி** (**Rayachoti** also known as "Rachaveedu", "Rayachoty", and "Rajaveedu"), இந்தியாவின் ஆந்திரப் பிரதேசம் மாநிலத்தின் கடப்பா ஒய்.எஸ்.ஆர். மாவட்டத்தில் உள்ள ராயச்சோட்டி மண்டலில் உள்ள நகராட்சியுடன் கூடிய நகரம் ஆகும்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி 20,452  குடும்பங்களும், 85 வார்டுகளும் கொண்ட ராயச்சோட்டி நகராட்சியின்  மொத்த மக்கள் தொகை 91,234 ஆகும். இதன் மக்கள் தொகையில் ஆண்கள்  46,517  மற்றும் பெண்கள் 44,717 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.55%  ஆக உள்ளனர். பாலின விகிதம் 1,000 ஆண்களுக்கு 961  பெண்கள் வீதம் உள்ளனர். இதன் சராசரி எழுத்தறிவு  73.58%  ஆகும். இதன் மக்கள் தொகையில் இந்துக்கள் 50.32%, இசுலாமியர் 49.09%, கிறித்தவர்கள் 0.43%  மற்றும் பிறர் 0.15%  ஆக உள்ளனர். 
## போக்குவரத்து
ராயச்சோட்டி நகரத்தின் வழியாகச் செல்லும் நெடுஞ்சாலைகள்:
* கர்னூல்-சித்தூர்-இராணிப்பேட்டையை இணைக்கும் தேசிய நெடுஞ்சாலை எண் 40 
* கடப்பா-பெங்களூருவை இணைக்கும் தேசிய நெடுஞ்சாலை எண் 340 
## மேற்கோள்கள்
.

பகுப்பு:ஆந்திர ஊர்களும் நகரங்களும்
பகுப்பு:கடப்பா மாவட்டம்
பகுப்பு:கடப்பா மாவட்ட ஊர்களும் நகரங்களும்
பதேரு

**பதேரு** (**Paderu**) இந்தியாவின் ஆந்திரப் பிரதேசம் மாநிலத்தின் விசாகப்பட்டினம் மாவட்டத்தில், கிழக்கு மலைத்தொடரில் அமைந்த பழங்குடிகள் நிறைந்த ஊராகும்.பதேருவில் ஒருங்கிணைந்த  பழங்குடிகள் வளர்ச்சி குழுமம் அமைந்துள்ளது. இப்பகுதியில் காபித் தோட்டங்கள் நிறைந்துள்ளது. பதேரு சட்டமனறத் தொகுதி  பழங்குடி மக்களுக்கு ஒதுக்கப்பட்டதாகும். இப்பகுதியில் அல்லூரி சீதாராம இராஜு பழங்குடி மக்களுககாக போராடியதால், பிரித்தானிய இந்தியாவின் ஆட்சியாளர்களால் சுட்டுக்கொல்லப்பட்டார்.
## புவியியல்
கிழக்கு மலைத்தொடரில் 904 மீட்டர் (2969 அடி) உயரத்தில் அமைந்த பதேரு கிராமம்  பாகையில் உள்ள்து. 
## மேற்கோள்கள்

பகுப்பு:விசாகப்பட்டினம் மாவட்டம்
பகுப்பு:ஆந்திர ஊர்களும் நகரங்களும்
சமாரியம்(III) நைட்ரேட்டு

**சமாரியம்(III) நைட்ரேட்டு** (*Samarium(III) nitrate*) என்பது Sm(NO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மயான நிறத்தில் நெடியற்று ஓர் அறுநீரேற்றாக இவ்வுப்பு உருவாகிறது. 50 பாகை செல்சியசு வெப்பநிலையில் சிதைவடைந்து நீரிலி நிலையை அடைகிறது. 78 பாகை செல்சியசு வெப்பநிலையில் இது உருகத் தொடங்குகிறது. தொடர்ந்து 420 பாகை செல்சியசு வரை சூடேற்றினால் ஆக்சிநைட்ரேட்டாக மாற்றமடைகிறது. 680 பாகை செல்சியசு வெப்பநிலையை அடையும்போது  சமாரியம்(III) ஆக்சைடாக சிதைவடைகிறது.
## பயன்கள்
சமாரியம்(III) நைட்ரேட்டு என்பது ஓர் இலூயிசு அமில வினையூக்கி ஆகும். நைட்ரேட்டு முன்னோடி கரைசலை உருவாக்க பயன்படுகிறது. திட ஆக்சைடு மறு உற்பத்தி எரிபொருள் கலங்களில் சமாரியம்(III) நைட்ரேட்டு மீவினையூக்கியாக பயன்படுத்தப்படுகிறது. சமாரியம்(III) நைட்ரேட்டுடன் அறுநீரேற்று, இசுட்ரோன்சியம் நைட்ரேட்டு, கோபால்ட்(II) நைட்ரேட்டு அறுநீரேற்று ஆகியவற்றைக் கலந்து மீவினையூக்கி தயாரிக்கப்படுகிறது.

சமாரியம்(III) நைட்ரேட்டு சமாரியம் கலந்த சீரியா தயாரிப்பதற்கும் பயன்படுத்தப்படுகிறது. எரிபொருள் கலங்களுக்கான மின்பகுளிகள் தயாரிப்பதில் சமாரியக் கலப்பு சீரியா பயன்படுத்தப்படுகிறது. 200 பாகை செல்சியசு வெப்பநிலையில் சீரியம்(III) நைட்ரேட்டுடன் சமாரியம்(III) நைட்ரேட்டை ஒன்றாகக் கலந்து மூவெத்திலீன் கிளைக்கால் கரைப்பானில் கரைத்து 5 மணி நேர வினைக்குப் பின் சமாரியக் கலப்பு சீரியா தயாரிக்கப்படுகிறது. 110 பாகை செல்சியசு வெப்பநிலையில் நான்கு மணி நேரத்திற்கு உலர்த்தி பின்னர் இதை மீண்டும் இரண்டு மணி நேரத்திற்கு 500 பாகை செல்சியசு வெப்பநிலைக்கு சூடாக்கினால் சமாரியக் கலப்பு சீரியா கிடைக்கிறது.

## மேற்கோள்கள்

பகுப்பு:சமாரியம்(III) சேர்மங்கள்
பகுப்பு:நைட்ரேட்டுகள்
வி. கே. திவாகரன்

**வி. கே. திவாகரன்** (*V. K.  Divakaran*) என்பவர் நடிகரும்,வி. கே. சசிகலாவின் சகோதரரும் அண்ணா திராவிடர் கழகம் என்ற கட்சியின் நிறுவன தலைவரும்,பொதுச்செயலாளரும் ஆவார். 
சசிகலா சொத்துக்குவிப்பு வழக்கில் சசிகலா சிறைக்கு சென்றதால் ஓ. பன்னீர்செல்வம் ஓர் அணியிலும், இபிஎஸ் மற்றும் டி. டி. வி. தினகரன் ஒரு அணியில் இருந்தனர். 
பின்னர்  பழனிச்சாமியும், ஓ. பன்னீர் செல்வமும் பல்வேறு கட்ட பேச்சு வார்த்தைகளுக்கு பின் இணைந்தனர். இதனால் இவரின் மருமகன் டி. டி. வி. தினகரன், அம்மா மக்கள் முன்னேற்றக் கழகம் என்ற பெயரில் புதிய கட்சியைத் தொடங்கினார்.

இதனால் டி. டி. வி. தினகரனுக்கும், மாமா திவாகரனுக்கும் இடையே கருத்து வேறுபாடு ஏற்பட்டது. இதனால் 'அம்மா அணி' என்ற பெயரில் திவாகரன் புதிய அமைப்பு ஒன்றைத் தொடங்கினார். பின்னர் அதை கட்சியாக மாற்றினார்.இவருக்கு ஜெய் ஆனந்த் என்ற மகன் உள்ளார். 1991ல் அதர்மம் என்ற பெயரில் முரளி நடித்த திரைப்படத்தில் இன்ஸ்பெக்டர் வேடம் ஏற்று நடித்தார் திவாகரன். இந்நிலையில் சசிகலா அதிமுக பொதுச்செயலாளர் என்று குறிப்பிட்டு வெளியான அறிக்கையில், “சின்னம்மா தலைமையில் அதிமுகவோடு, அண்ணா திராவிடர் கழகத்தை இணைக்கும் விழா தஞ்சாவூரில் வருகிற 2022 ஜூலை 12ஆம் தேதி காலை 11 மணியளவில் தமிழரசி திருமண மண்டபத்தில் நடைபெறும்” எனத் தெரிவிக்கப்பட்டுள்ளது.

## மேற்கோள்கள்

பகுப்பு:திருவாரூர் மாவட்ட மக்கள்
பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகேல்கண்ட் முகமை

**பகேல்கண்ட் முகமை** (**Bagelkhand Agency**), குடிமைப்பட்ட கால இந்தியாவை ஆண்ட பிரித்தானிய இந்தியாவின் ஆட்சியின் கீழிருந்த மத்திய இந்தியாவின் பகேல்கண்ட் பிரதேசத்தின் சுதேச சமஸ்தானங்களை கண்காணிக்கவும், ஆண்டுதோறும் திறை வசூலிக்கவும் இம்முகமை 1871-ஆம் ஆண்டு முதல் 1933-ஆம் ஆண்டு முடிய செயல்பட்டது. 

1901-ஆம் ஆண்டின் மக்கள் தொகை கணக்கெடுப்பின்படி, பகேல்கண்ட் முகமையின் மொத்த பரப்பளவு  மற்றும் மக்கள் தொகை 15,55,024 ஆகும். கடுமையான வறட்சி காரணமாக ஏற்பட்ட உணவுப் பஞ்சத்தால், 1891-ஆம் ஆண்டின் கணக்கெடுப்பை விட 1901-ஆம் ஆண்டில் மக்கள் 11% வீழ்ச்சி கண்டது. 1933-ஆம் ஆண்டில் பகேல்கண்ட் முகமையை புந்தேல்கண்ட் முகமையுடன் இணைக்கப்பட்டது.

1947 இந்திய விடுதலைக்குப் பின்னர் பகேல்கண்ட் முகமையில் இருந்த  சுதேச சமஸ்தானங்கள், 1948-ஆம் ஆண்டில் புதிய விந்தியப் பிரதேசம் மாநிலத்துடன் இணைக்கப்பட்டது. பின்னர் 1 நவம்பர் 1956 அன்று விந்தியப் பிரதேசம், மாநில மறுசீரமைப்புச் சட்டத்தின்படி, மத்தியப் பிரதேசம்  மாநிலத்துடன் இணைக்கப்பட்டது.

## பகேல்கண்ட் முகமையில் இருந்த சுதேச சமஸ்தானங்களும், ஜமீன்களும்
### சுதேச சமஸ்தானங்கள்
# ரேவா சமஸ்தானம்
# மைகார் சமஸ்தானம்
# நாகோட் சமஸ்தானம்
# சோகாவல் சமஸ்தானம்
# ஜசோ சமஸ்தானம்
# கோத்தி சமஸ்தானம்
# பரௌந்தா சமஸ்தானம்
# கலிஞ்சர் சமஸ்தானம்
# பல்தேவ் சமஸ்தானம்
# காம்தா-ரஜௌலா சமஸ்தானம்
# தரோன் சமஸ்தானம்
# பஹ்ரா சமஸ்தானம்
# பைசௌந்தா சமஸ்தானம் 
### ஜமீன்தார்கள்
# சோகாபூர் 
# ஷாப்பூர்  
# ஜெயித்பூர் 
# அமர்கண்டக்
# நிக்வானி  
# அனுப்பூர்  
# வைகுந்த்பூர் 
# சந்தியா 
# தன்காவான் 
# சிங்பனா

## இதனையும் காண்க
* பகேல்கண்ட்
* புந்தேல்கண்ட்
* மத்திய இந்திய முகமை
* கிழக்கிந்திய முகமை
* விந்தியப் பிரதேசம்
* மத்திய பாரதம்
* பஞ்சாப் அரசுகள் முகமை
* இராஜபுதனம் முகமை
* கத்தியவார் முகமை
* சூரத் முகமை
* ரேவா கந்தா முகமை
* மகி கந்தா முகமை
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
## மேற்கோள்கள்

பகுப்பு:பிரித்தானிய இந்தியாவின் உட்பிரிவுகள்
பகுப்பு:பிரித்தானிய இந்தியாவின் முகமைகள்
பகுப்பு:பிரித்தானிய இந்தியா
 பகுப்பு:மத்தியப் பிரதேச வரலாறு
பிரசாந்தி நிலையம்

**பிரசாந்தி நிலையம்** (**Prasanthi Nilayam**) (, இந்தியாவின் ஆந்திரப் பிரதேசம், அனந்தபூர் மாவட்டம், புட்டபர்த்தியில் அமைந்துள்ளது.புட்டபர்த்தியில் பிறந்தவர் சத்திய சாயி பாபா ஆவார்.  இந்நிலையத்தை சத்திய சாயி பாபாவின் மைய அறக்கட்டளை நிறுவியது.) பிரசாந்தி நிலையத்தில் சத்திய சாயி பாபா பக்தர்களுக்கு காட்சியளிப்பது வழக்கம். தற்போது பிரசாந்தி நிலையத்தில் சத்திய சாயி பாபா சமாதி உள்ளது.  

புட்டபர்த்தியில் உள்ள பிரசாந்தி நிலையத்தை அடைவதற்கு சத்திய சாய் பிரசாந்தி இரயில்வே நிலையம் உள்ளது.இந்த இரயில்வே நிலையம் பிரசாந்தி நிலையத்திலிருந்து 8 கிலோ மீட்டர் தொலைவில் உள்ளது. இது பெங்களூருவிலிருந்து 154 கிலோ மீட்டர் தொலைவில் உள்ளது.

பிரசாந்தி நிலையம் உள்ள புட்டபர்த்தியில், சத்திய சாய் பல்கலைக்கழகம், உலகத் தரம் வாய்ந்த பல்நோக்கு சிறப்பு மருத்துவமனை, விளையாட்டு அரங்கங்கள், இந்து சமயக் கல்வி மையம் மற்றும் இசைக் கல்லூரி உள்ளது. 

## தட்ப வெப்பம்
கோடைக்காலத்தில் வெப்பம் 30&nbsp;°C-40&nbsp;°C, (86F - 104F) இருக்கும். குளிர்காலத்தில்  20&nbsp;°C-27&nbsp;°C (68F - 81F) வரை இருக்கும்

## போக்குவரத்து

### சாலை
இது ஆந்திராவின் அனந்தபூர் நகரத்திலிருந்து () தொலைவிலும், பெங்களூருவிலிருந்து 154 கிலோ மீட்டர் தொலைவிலும், ஐதராபாத்திலிருந்து () தொலைவிலும், சென்னையிலிருந்து () தொலைவிலும் உள்ளது.

### [[இருப்புப் பாதை]]கள்
 
சத்திய சாய் பிரசாந்தி நிலையம் தொடருந்து நிலையம் , புட்டபர்த்தியிலிருந்து 8 கிலோ மீட்டர் தொலைவில் உள்ளது. சென்னை, கோயம்புத்தூர், பெங்களூரு, ஐதராபாத், புது தில்லி செல்லும் தொடருந்துகள் புட்டபர்த்தி சத்திய சாய் பிரசாந்தி தொடருந்து நிலையத்தில் நின்று செல்லும்.

## மேற்கோள்கள்

## வெளி இணைப்புகள்
* Prasanthi Nilayam
* Sri Sathya Sai Books & Publications Trust, Prasanthi Nilayam
* Radio Sai Global Harmony, the digital radio channel of Prasanthi Nilayam

பகுப்பு:அனந்தபூர் மாவட்டம்
செ. சண்முகையா

**செ. சண்முகையா** (*C. Shunmugaiah*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் தூத்துக்குடி மாவட்டம் ஓட்டப்பிடாரத்தினைச் சார்ந்தவர். பட்டதாரியான சண்முகையா பெங்களூரில் உள்ள இராம்மனோகர் லோகியா சட்டக்கல்லூரியில் சட்டப் பட்டமும் 2005-ல் பெற்றுள்ளார். விவசாயக் குடும்பத்தினைச் சார்ந்த சண்முகையா வழக்கறிஞர் தொழிலையும் செய்து வருகின்றார். இவர் 2019-ல் ஓட்டப்பிடாரம் சட்டமன்றத் தொகுதிக்கு நடைபெற்ற தேர்தலில் திராவிட முன்னேற்றக் கழகத்தின் சார்பில் போட்டியிட்டு வெற்றிபெற்றார். சண்முகையா மீண்டும் 2021ஆம் ஆண்டு மே மாதம் தமிழ்நாடு சட்டமன்ற பொதுத்தேர்தலில் போட்டியிட்டு மீண்டும் இரண்டாவது முறையாகச் சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:தூத்துக்குடி மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
வித்யாதரன் (சந்தேல வம்சம்)

[வலது|thumb|வித்யாதரனால் கட்டப்பட்ட [கந்தாரிய மகாதேவர் கோயில்.]]
**வித்யாதரன்** (*Vidyadhara*) (ஆட்சிக்காலம் பொ.ச.1003-1035) இந்தியாவை ஆண்ட சந்தேல வம்சத்தின் அரசனாவான். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட் ஆட்சியாளராக இருந்தான். வித்யாதரன், சந்தேல அரசன் காந்தனின் வாரிசாவான். மேலும் வடமேற்கில் சம்பல் ஆற்றுக்கும் தெற்கில் நருமதைக்கும் இடையே சந்தேல அதிகாரத்தை விரிவுபடுத்தினான்.

## ஆட்சி
1970கள் வரை, ஆர். கே. தீக்சித் போன்ற வரலாற்று அறிஞர்கள் வித்யாதரனின் ஆட்சியின் தொடக்கத்தை பொ.ச. 1018 என்று கருதினர்.  இருப்பினும், பின்னர், வித்யாதரனின் இராணி சத்யபாமாவின் செப்புத் தகடு குண்டேசுவரில் கண்டுபிடிக்கப்பட்டது. இந்த கல்வெட்டு பொ.ச.1004 தேதியிட்டது. இது வித்யாதரன் ஏற்கனவே 1004இல் ஆட்சி செய்ததை நிரூபிக்கிறது. இதன் அடிப்படையில் அறிஞர் எஸ். கே. சுல்லேரி வித்யாதரனின் ஆட்சிக்காலம் பொ.ச. 1003-1035 எனக் குறிப்பிடுகிறார்..  

## கன்னோசி படையெடுப்பு
பொ.ச. 1018இல் கசினியின் மகுமூது கன்னோசி மீது படையெடுத்தான். அந்த நேரத்தில் ஆட்சியிலிருந்த பிரதிகார மன்னன் (ஒருவேளை இராஜ்யபாலன்) நகரத்தை விட்டு வெளியேற்றப்பட்டான். 12 ஆம் நூற்றாண்டின் முஸ்லிம் வரலாற்றாசிரியர் அலி இபின் அல்-ஆதிரின் கூற்றுப்படி, கஜுராஹோவின் பிடா என்ற மன்னன் இந்த கோழைத்தனத்திற்கு தண்டனையாக கன்னோசி மன்னரைக் கொன்றான். பிடா என்பது "வித்யா" (அதாவது வித்யாதரன்) என்பதன் மாறுபாடு என்று நம்பப்படுகிறது. சில பிற்கால முஸ்லிம் வரலாற்றாசிரியர்கள் இந்த பெயரை "நந்தா" என்று தவறாகப் படித்தனர். இதன் அடிப்படையில் பிரித்தானிய இந்திய அறிஞர்கள் கன்னோசி மன்னரைக் கொன்றவரை வித்யாதரனின் முன்னோடி காந்தன் என்று அடையாளம் கண்டனர். இருப்பினும், மகோபாவில் கண்டுபிடிக்கப்பட்ட கல்வெட்டு, கன்னோசி ஆட்சியாளனை தோற்கடித்தவன் வித்யாதரன் என்பதை உறுதிப்படுத்துகிறது.   கச்சபகத குடும்பத்தைச் சேர்ந்த அர்ச்சுனனின் துப்குண்ட் கல்வெட்டு, அர்ச்சுனன் இராச்சியபாலனைக் கொன்றதாகக் கூறுகிறது. கச்சபகதர்கள் ந்தேலர்களின் நிலப்பிரபுக்களாக இருந்தனர். எனவே அர்ச்சுனன் வித்யாதரனின் பிரதிநிதியாக செயல்பட்டதாகத் தெரிகிறது. 

## கசுனவித்துகளுக்கு எதிரான போராட்டம்
வித்யாதரன் கஜுராஹோவில் உள்ள கந்தாரியா மகாதேவா கோயிலைக் கட்டினான். 

## சான்றுகள்

### உசாத்துணை
* 
* 
* 
* 
* 

பகுப்பு:மத்தியப் பிரதேச வரலாறு
பகுப்பு:இந்திய அரசர்கள்
தமிழ்நாடு நகர்ப்புற உள்ளாட்சித் தேர்தல், 2022

**தமிழ்நாடு நகர்ப்புற உள்ளாட்சித் தேர்தல், 2022**, (*2022 Tamil Nadu urban local elections*) தமிழ்நாடு உள்ளாட்சி மன்றங்களுக்கான உறுப்பினர்களை தேர்ந்தெடுக்க, 2022 பிப்ரவரி 19 அன்று ஒரே கட்டமாக தேர்தல் நடத்த தமிழ்நாடு மாநிலத் தேர்தல் ஆணையம் அறிவித்துள்ளது. இத்தேர்தலில் அரசியல் கட்சி வேட்பாளர்கள் தங்கள் கட்சியின் சின்னங்களைப் பயன்படுத்தலாம். இத்தேர்தலில் வெற்றி பெற்ற உறுப்பினர்கள் 2022 மார்ச்சு 2 அன்று பதவி ஏற்பர். 2022 மார்ச் 4 அன்று மாநகராட்சி, நகராட்சி மற்றும் பேரூராட்சிகளின் தலைவர் மற்றும் துணைத்தலைவர்கள் மன்ற உறுப்பினர்களால் மறைமுகமாக தேர்வு செய்யப்படுவார்கள். 

தமிழ்நாட்டில் உள்ள 21 மாநகராட்சிகளில் 1,374 வார்டு உறுப்பினர்களையும், 142 நகராட்சிகளில் உள்ள 3,843 வார்டு உறுப்பினர்களையும், 487 பேரூராட்சிகளில் உள்ள 7,621 வார்டு உறுப்பினர்களையும் என மொத்தம் 12,838 பதவியிடங்களுக்கான நகர்ப்புற உள்ளாட்சி பிரதிநிதிகளைத் தேர்வு செய்ய 2022 பிப்ரவரி 19 அன்று ஒரே கட்டமாக உள்ளாட்சித் தேர்தல் நடத்தப்படவுள்ளது. இத்தேர்தலில் மாநகராட்சி மன்ற உறுப்பினர்கள், நகராட்சி மன்ற உறுப்பினர்கள், பேரூராட்சி வார்டு உறுப்பினர்கள் தேர்ந்தெடுக்கப்பட உள்ளனர். இத்தேர்தலில் அரசியல் கட்சி வேட்பாளர்கள் தங்கள் கட்சி சின்னங்களை பயன்படுத்தலாம்.

## தேர்தல் அட்டவணை

## நேரடித் தேர்தல் நடைமுறைகள்
* கோவிட்-19 பெருந்தொற்று தடுப்பு நடவடிக்கைகளாக வெப்பமானி, தனிநபர்க் காப்புக் கருவி உள்ளிட்ட 13 பொருட்கள் அனைத்து வாக்குச் சாவடிகளுக்கும் வழங்கப்பட உள்ளன.
* மாற்றுத் திறனாளிகள் எளிதில் வாக்களித்திடத் துணைபுரியும் வகையில் வாக்குச் சாவடிகளில் சாய்வு தளம், சக்கர நாற்காலி, துணையாள் ஆகிய முன்னேற்பாடுகள் செய்யப்பட உள்ளன.
* வார்டு உறுப்பினர் பதவியிடங்களுக்கான தேர்தல்கள் மின்னணு வாக்குப்பதிவு இயந்திரம் மூலம் வாக்குப்பதிவு நடைபெறும். 

## தேர்தல் முடிவுகள்
தமிழகத்தில் 21 மாநகராட்சிகள், 142 நகராட்சிகள் மற்றும்  487 பேரூராட்சிகளில் மொத்தம் 12,607 வார்டு உறுப்பினர்கள் தேர்தல்களில் திமுக கூட்டணி மிகப்பெரிய வெற்றியைப் பதிவு செய்தது. திமுக கூட்டணியில் இருந்த  இந்திய தேசிய காங்கிரசு, சிபிஐ, சிபிஐ (மார்க்சிஸ்ட்) தவிர்த்த பிற கட்சிகளான விடுதலை சிறுத்தைகள் கட்சி, இந்திய யூனியன் முஸ்லீம் லீக், மனிதநேய மக்கள் கட்சி மற்றும் மறுமலர்ச்சி திராவிட முன்னேற்றக் கழகம் போன்ற கட்சிகள் திமுக சின்னத்தில் போட்டியிட்டது.

திமுக கூட்டனி மொத்தமுள்ள 21 மாநகராட்சிகளையும் கைப்பற்றியது. மேலும் பெரும்பான்மையான நகராட்சி, பேரூராட்சி வார்டுகளை திமுக கூட்டணி கட்சி கைப்பற்றிது. அதிமுக மற்றும் பாஜக கட்சிகளும் அடுத்தடுத்த இடங்களை பிடித்தன.

மாநகராட்சியில் ஒரு வார்டிலும், நகராட்சியில் 18 வார்டுகளிலும், பேரூராட்சிகளில் 196 வார்டுகளிலும் உறுப்பினர்கள் போட்டியின்றி தேர்வு செய்யப்பட்டனர். மாநகராட்சி மற்று நகராட்சி வார்டுகளில் தலா ஒரு இடத்திலும், பேரூராட்சி வார்டுகளில் 4 இடங்களிலும் தேர்தல் ஒத்தி வைக்கப்பட்டது. பேரூராட்சி வார்டுகளில் 12 இடங்களில் தேர்தல் ரத்து செய்யப்பட்டது. 

## இதனையும் காண்க
* 2022 தமிழ்நாடு நகர்ப்புற உள்ளாட்சித் தேர்தல் முடிவுகள்
* தமிழ்நாடு உள்ளாட்சித் தேர்தல், 2019

## மேற்கோள்கள்

## வெளி இணைப்புகள்
* தமிழ்நாடு நகர்ப்புற உள்ளாட்சித் தேர்தல் எப்படி நடைபெறும்? - அடிப்படை தகவல்கள்

பகுப்பு:தமிழ்நாடு உள்ளாட்சித் தேர்தல்கள்
பகுப்பு:2022 இல் தமிழ்நாடு
போபால் முகமை

**போபால் முகமை** (**Bhopal Agency**), குடிமைப்பட்ட கால இந்தியாவை ஆண்ட பிரித்தானிய இந்தியாவின் ஆட்சியின் கீழிருந்த மத்திய இந்தியாவின் சுதேச சமஸ்தானங்களை கண்காணிக்கவும், ஆண்டுதோறும் திறை வசூலிக்கவும் இம்முகமை 1818-ஆம் ஆண்டு முதல் 1947-ஆம் ஆண்டு முடிய செயல்பட்டது. இதன் தலைமையிடம் போபால் நகரம் ஆகும். 1901-ஆம் ஆண்டின் மக்கள் தொகை கணக்கெடுப்பின்படி, போபால் முகமையின் மொத்த பரப்பளவு 30,181 சதுர கிலோ மீட்டர் மற்றும் மக்கள் தொகை 11,57,697  ஆகும். 
## வரலாறு
மராத்தியப் பேரரசிற்கு எதிராக பிரித்தானிய இந்தியாவின் ஆட்சியின் ஆட்சியாளரகள் நடத்திய  மூன்றாம் ஆங்கிலேய மராத்தியப் போரில் மராத்திய பேரரசு வெற்றி வாய்ப்பை இழந்தது. எனவே மராத்தியப் பேரரசில் இருந்த சிற்றரசுகள் அனைத்தும், 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்றக்கொண்டு, ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். 

இந்த சுதேச சமஸ்தானங்களை நிர்வகிக்க போபால் முகமை 1818-ஆம் ஆண்டில் போபால் முகமை நிறுவப்பட்டது.  மத்திய மாகாணத்தின்  தலைமை ஆணையாளரின் கீழ் போபால் முகமை  செயல்பட்டது.  போபால் முகமையின் கீழிருந்த சுதேச சமஸ்தான மன்னர்களுக்கு பிரித்தானிய இந்தியா அரசு, துப்பாக்கிக் குண்டுகள் முழுங்கி மரியாதை செய்தனர்.   1854-ஆம் ஆண்டு முதல் போபால் முகமை, மத்திய இந்திய முகமையின் கீழ் செயல்பட்டது.

1947 இந்திய விடுதலைக்குப் பின்னர் போபால் முகமையில் இருந்த  சுதேச சமஸ்தானங்கள், 1948-ஆம் ஆண்டில் புதிய மத்திய பாரதம் மாநிலத்துடன் இணைக்கப்பட்டது. பின்னர் 1 நவம்பர் 1956 அன்று மாநில மறுசீரமைப்புச் சட்டத்தின்படி, மத்தியப் பிரதேசம்  மாநிலத்துடன் இணைக்கப்பட்டது.

## போபால் முகமையின் கீழ் சுதேச சமஸ்தானகளும், ஜமீன்தார்களும்
1931 முடிய போபால் முகமையில்  9 சுதேச சமஸ்தான மன்ன்ர்களும், பல ஜமீன்தார்களும் இருந்தனர். 

### [[மன்னர் அரசு (பிரித்தானிய இந்தியா)|சுதேச சமஸ்தானங்கள்]]
பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்:
# போபால் சமஸ்தானம், 19 குண்டு மரியாதை  
#  நரசிங்கர் சமஸ்தானம், 11 குண்டு மரியாதை  
#  ராஜ்கர் சமஸ்தானம், 11 குண்டு மரியாதை 
#  கில்ச்சிபூர் சமஸ்தானம், 9 குண்டு மரியாதை  

வணக்கமில்லா சுதேச சமஸ்தானங்கள்:
# பசோடா சமஸ்தானம்  
# கோர்வாய் சமஸ்தானம்  
# மக்சுதன்கர் சமஸ்தானம்  
# முகமத்கர் சமஸ்தானம்  
# பதரி சமஸ்தானம் 
## இதனையும் காண்க
* மராட்டியப் பேரரசு
* மூன்றாம் ஆங்கிலேய மராத்தியப் போர்
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
*  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்   
* மத்திய இந்திய முகமை
* சுதேச சமஸ்தானங்களின் இணைப்பு ஒப்பந்தம்
* மத்திய பாரதம்

## மேற்கோள்கள்

பகுப்பு:பிரித்தானிய இந்தியாவின் முகமைகள்
பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:மத்தியப் பிரதேச வரலாறு
யாத்ரா (1978 இதழ்)

**யாத்ரா** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், இராமநாதபுரம் மாவட்டத்தில் இருந்து மாதம் ஒருமுறை வெளிவந்தது. 

## வரலாறு
1978 ஆகத்து மாதம் யாத்ரா இதழ் வெளிவந்தது.  'கலை சார்ந்த கருத்துக்களுக்கேயான களன்' என்று அறிவித்துக் கொண்ட இம் மாத இதழ் தன் நோக்கத்தை வெளியிட்டது. இராமநாதபுரம் மாவட்டம், திருச்சுழி அஞ்சல், பண்ணை மூன்றடைப்பு என்ற இடத்திலிருந்து வெளியான இந்த இதழின் ஆசிரியர் அல்லது ஆசிரியர் குழுவினர் யார் என்று வெளிப்படையாக கூறப்படவில்லை. 

*‘யாத்ரா' ஒரு குழுவினரின் முயற்சி என்று கூறப்பட்டு வந்த போதிலும், அதில் [[வெங்கட் சாமிநாதன்]] குரலே தொனித்துக் கொண்டிருந்தது. அவரது கருத்துக்களை, சிந்தனைகளை விருப்பு வெறுப்புக்களையே அது எடுத்துக் காட்டியது என்பதை அந்தப் பத்திரிகையின் வாசகர்கள் நன்கு உணர முடிந்தது.* என்று வல்லிக்கண்ணன் குறிப்பிடுகிறார்.

புத்தகங்களைப் பற்றியும் அபிப்பிராயங்கள் தெரிவிப்பதற்காக 'பார்வைகள்' என்ற பகுதியை கொண்டிருந்தது. இதர சிறு பத்திரிகைகளின் முக்கியமான ரசிகர்கள் கவனித்துப் படிப்பதற்கு ஏற்ற கட்டுரைகள், ஆய்வுகள் வெளிவந்தால், அவற்றை எடுத்துச் சொல்வதற்காக 'யாத்ராவின் சிபாரிசு' என்றொரு பகுதியை இது வளர்த்தது. தமிழ்நாடு சரிவரத் தெரிந்து கொள்ளாத படைப்பாளிகள், ஆய்வாளர்களையும், அவர்களது சாதனைகளையும் தன் வாசகர்களின் கவனத்துக்குக் கொண்டுவர இந்த இதழ் பாடுபட்டது. பேராசிரியர் எஸ். வையாபுரிப்பிள்ளை பற்றிய சிறப்புக் கட்டுரை, ப. வ. இராமசாமி ராஜு என்ற நாடகாசிரியர் பற்றியும், அவரது பிரதாயசந்திர விலாசம் நாடகம் பற்றியும் அறிமுகக் கட்டுரைகள், 'ஆண்டி' என்ற புனைபெயரில் நாடகங்களும், நாடகக் கலை பற்றிய ஆய்வுரைகளும் எழுதிய வி. ராமசுப்பிரமணியம் பற்றிய சிறப்பிதழ் (31-32-33) வெளியிட்டது.

ந. முத்துசாமி, செ. ரவீந்திரன், ஜெயராமன், ஆர். ரவீந்திரன் முதலியோர் 'யாத்ரா' வில் அதிகம் எழுதினார்கள். தெருக்கூத்து, கணியான் ஆட்டம், தோற்பாவைக்கூத்து, மெலட்டுர் பாகவத மேளாநாட்டிய நாடகம் பற்றி ஆதாரபூர்வமான கட்டுரைகள் வெளியாகின. 'கணியான் ஆட்டம்' பற்றி எழுதிய அ. கா. பெருமாள் 'நாட்டுப்புற வழிபாடுகள் நம்பிக்கைகள்' குறித்து ஆய்வாக இயக்கி அம்மன் பற்றி விரிவான கட்டுரை எழுதினார். ஒரு இதழ் (மார்ச்-ஏப்ரல் 1980 ) தெருக்கூத்து சிறப்பிதழ் ஆக வெளிவந்தது.

மேலும் இந்த இதழ் நவீன நாடகத்திலும் கருத்து செலுத்தியது. ந. முத்துசாமியின் நாடகங்கள் பற்றிய கருத்துகளையும், முத்துசாமியின் புதிய நாடகங்களையும் வெளியிட்டது. 

பல சிற்றிதழ்களைப் போல காலம் தவறி வந்து கொண்டிருந்த யாத்ரா 1983இல் பல மாதங்கள் வெளியிடப்படாமல் இருந்த நிலையில் திசம்பரில் திடீரென்று திரு. வி. க. பற்றிய சிறப்பிதழாக விளங்கியது. ஓவியர் ஆதிமூலம் தீட்டிய சித்திரம் ஒன்றை அட்டைப் படமாகக் கொண்ட இந்த இதழ் வெளியானது. 'மற்றுமோர் காந்தி' என்ற தலையங்கம். 'திரு. வி. க. வாழ்க்கைக் குறிப்புகள்' நூலிலிருந்து பல தகவல்கள், 'பின்னோக்கிய மறுபார்வையில் திரு. வி. க.' என்று செ. ரவீந்திரன் எழுதிய கட்டுரை ஆகியவை அதில் வெளியாயின. 

1978இல் துவக்கப்பட்ட யாத்ரா 1986 வரை தொடர்ச்சியாகவும் இடைவெளியோடும் வெளிவந்தது. 

## குறிப்புகள்

பகுப்பு:தமிழ்நாட்டுத் தமிழ் இதழ்கள்
பகுப்பு:சிற்றிதழ்கள்
பகுப்பு:1970 களில் வெளிவந்த தமிழ் இதழ்கள்
ழீன் தர்னர்

**ழீன் எல். தர்னர்** *(Jean L. Turner)* ஓர் அமெரிக்க வானியற்பியலாளர் ஆவார். இவர் இலாசு ஏஞ்சலீசில் உள்ள கலிபோர்னியா பல்கலைக்கழக இயற்பியல், வானியல் துறை தகவுறு பேராசிரியரும் ஆவார். இவர் NGC 5253 எனும் பால்வெளிக் குறளியின் ஒரு தனிவின்மீன் கொத்தை ஆய்வு செய்து கண்டுபிடித்தவருள் முதன்மை வாட்ந்த பங்கேற்பாளி ஆவார். இது மிகவும் தூசு செறிந்த வளிம முகிலாகவும் உயர்திற விண்மீன் ஆக்கத்துக்கும் குறிப்பிடத் தகுந்த பால்வெளிக் குறளியாகும்.
## வாழ்க்கைப்பணி
இவர் தன் வானியல் இளங்கலைப் பட்டத்தை ஆர்வார்டு பல்கலைக்கழகத்தில் இருந்தும் முனைவர் பட்டத்தை பெர்க்கேலியில் உள்ள கலிபோனியா பல்கலைக்கழகத்தில் இருந்தும் பெற்றார். 1984 முதல் 1986 வரை ஆர்வார்டு சுமித்சோனியன் வானியற்பியல் மையத்தில் ஆய்வுறுப்பினராக இருந்தார்.இவர் 2004 இல் இருந்து கலிபோர்னியா தொழில்நுட்ப நிறுவனத்தில் வருகைதரு இணை ஆய்வாளராகவும் 2007 இல் இருந்து விண்வெளித் தொலைநோக்கி அறிவியல் நிறுவனத்தில் வருகைதரு கரோலின் எர்ழ்சல் ஆய்வுறுப்பினராகவும் 2011 இல் இருந்து கூட்டு அதகாம்மா நோக்கீட்டகத்தின் பேரியல் மில்லிமீட்டர் அணியின் வருகைதரு அறிவியலாளராகவும் இருந்துள்ளார். இவர் 2006 இல் அமெரிக்க அறிவியல் மேம்பாட்டுக் கழக ஆய்வுறுப்பினராகத் தேர்ந்தெடுக்கப்பட்டார்,, மேலும் இவர்2014 முதல் 2018 வரை இலாசு ஏஞ்சலீசில் உள்ள கலிபோர்னியா பல்கலைக்கழகத்தில்இயற்பியல், வானியல் துறையின் தலைவராக இருந்தார்.

இவர் பன்னாட்டு வானியல் ஒன்றியத்தில் செயல்முனைவான உறுப்பினர் ஆவார். இவர் ஏட் கிரீக் மில்லிமீட்டர் குறுக்கீட்டளவியையும் அதகாம்மா நோக்கீட்டகத்தின் பேரியல் மில்லிமீட்டர் அணியையும் உருவாக்கி இயக்கிவைத்தலில் பங்களிப்பு செய்துள்ளார்.

## ஆராய்ச்சிப் புலங்கள்
இவரது ஆராய்ச்சி சிறப்புத் தகைமை களப் பால்வெளிகளில் அமையும் இளம்மீவிண்மின் கொத்துகளின் வளிமச் சூழல்களில் கவிந்துள்ளது. குறிப்பாக இவர் ஓ வகை விண்மீன் காற்றுகளிலும் விண்மீனாக்கத் திறமையிலும் குவிந்துள்ளது. மிக இளைய விண்மீன் கொத்துகள் தூசி செறிந்த வளிம முகில்களில் அமைந்துள்ளதால் இவற்றை ஒளியியல் தொலைநோக்கிகளால் நோக்குதல் இயலாது. எனவே இவற்றை நோக்கிட, அகச்சிவப்புக்கதிர் தொலைநோக்கிகளும் மில்லிமீட்ட அலைநீளத் தொலைநோக்கிகளும் பயன்படுத்தப்படுகின்றன. இவ்வகை ஆய்வுகள் தொடக்கநிலைப் பால்வழிக்கும் மூன்றாம் தலைமுறை உடுக்கணத் திரள் விண்மீன்களுக்கும் இடையில் உள்ள வேறுபாடுகளை விளக்க உதவுகின்றன.

## மேற்கோள்கள்


## வெளி இணைப்புகள்
* 

பகுப்பு:வாழும் மக்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்க இயற்பியலாளர்கள்
பகுப்பு:அமெரிக்கப் பெண் இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:பெண் இயற்பியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்க அண்டவியலாளர்கள்
இந்திய மருந்தியல் குழுமம்

**இந்திய மருந்தியல் குழுமம்** (*Pharmacy Council of India*) என்பது இந்திய அரசின் சுகாதாரம் மற்றும் குடும்ப நலத்துறை அமைச்சகத்தின் கீழ் உள்ள சட்டப்பூர்வ அமைப்பாகும். இது மருந்தியல் சட்டம், 1948ன் கீழ்  மார்ச் 4, 1948-ல் அமைக்கப்பட்டது.

## உறுப்பினர்கள்
இந்திய மருந்தியல் குழுமம் உறுப்பினர்கள் ஐந்தாண்டுகளுக்கு ஒருமுறை மத்திய அரசால் அமைக்கப்படுகிறது. மூன்று வகையான உறுப்பினர்கள் கூட்டாக இந்திய மருந்தியல் குழுமம் உருவாக்கப்படுகிறது.

# தேர்ந்தெடுக்கப்பட்ட உறுப்பினர்கள்
# நியமன உறுப்பினர்கள்
# அதிகாரப்பூர்வ உறுப்பினர்கள்

## நோக்கங்கள்
இந்திய மருந்தியல் குழுமம் நோக்கங்கள்:-

* நாட்டில் மருந்தியல் கல்வியை ஒழுங்குபடுத்துதல்.
* மருந்தகச் சட்டத்தின் கீழ் மருந்தாளுநராகப் பதிவு செய்ய அனுமதித்தல்.
* மருந்தகத்தின் தொழில் மற்றும் நடைமுறையை ஒழுங்குபடுத்துதல்.

## இந்திய மருந்தியல் குழுமத்தின் முக்கிய செயல்பாடுகள்
இந்திய மருந்தியல் குழுமத்தின் முக்கிய செயல்பாடுகள்:

* மருந்தாளுநராகத் தகுதி பெறுவதற்குத் தேவையான குறைந்தபட்ச கல்வித் தரத்தைப் பரிந்துரைத்தல். (குறிப்பு: மருந்தியல் சட்டத்தின் பிரிவு 10)
* மருந்தகத்தில் கல்வியை வழங்குவதற்கு இந்திய மருந்தியல் குழுமத்தின் ஒப்புதலைப் பெறும் நிறுவனங்கள் நிறைவேற்ற வேண்டிய நிபந்தனைகளைப் பரிந்துரைக்கும் கல்வி ஒழுங்குமுறைகளை உருவாக்குதல். (குறிப்பு: மருந்தியல் சட்டத்தின் பிரிவு 10)
* நாடு முழுவதும் ஒரே மாதிரியான கல்வித் தரங்களைச் செயல்படுத்துவதை உறுதி செய்தல். (குறிப்பு: மருந்தியல் சட்டத்தின் பிரிவு 10)
* பரிந்துரைக்கப்பட்ட விதிமுறைகளின் படி உள்ளதா என்பதைச் சரிபார்த்து, மருந்தகச் சட்டத்தின் கீழ் அனுமதி கோரும் மருந்தக நிறுவனங்களை ஆய்வு செய்தல். (குறிப்பு: மருந்தியல் சட்டத்தின் பிரிவு 16)
* மருந்தாளுநர்களுக்கான படிப்பு மற்றும் பரீட்சைக்கு ஒப்புதல் அளித்தல் அதாவது மருந்தியல் படிப்புகளை வழங்கும் கல்விப் பயிற்சி நிறுவனங்களின் ஒப்புதல் (குறிப்பு: மருந்தியல் சட்டத்தின் பிரிவு 12)
* அங்கீகரிக்கப்பட்ட படிப்பு அல்லது அங்கீகரிக்கப்பட்ட பரீட்சை இந்திய மருந்தியல் குழுமத்தினால் பரிந்துரைக்கப்பட்ட கல்வித் தரங்களுக்கு இணங்கத் தொடரவில்லை என்றால், அங்கீகாரத்தைத் திரும்பப் பெற. (குறிப்பு: மருந்தியல் சட்டத்தின் பிரிவு 13)
* மருந்தியல் சட்டம் நீட்டிக்கப்பட்டுள்ள பிராந்தியங்களுக்கு வெளியே வழங்கப்படும் தகுதிகளை அங்கீகரிக்க, அதாவது வெளிநாட்டுத் தகுதிக்கான அங்கீகாரம். (குறிப்பு: மருந்தியல் சட்டத்தின் பிரிவு 14)
* மருந்தாளுநர்களின் மத்திய பதிவேட்டைப் பராமரிக்க. (குறிப்பு: மருந்தியல் சட்டத்தின் பிரிவு 15அ)

## மேற்கோள்கள்


பகுப்பு:இந்திய அரசு அமைப்புகள்
தோரியம்(IV) ஆர்த்தோசிலிக்கேட்டு

**தோரியம்(IV) ஆர்த்தோசிலிக்கேட்டு** (*Thorium(IV) orthosilicate*) என்பது ThSiO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தோரைட்டு என்ற கனிமத்தில் முக்கியமாக தோரியம்(IV) ஆர்த்தோசிலிக்கேட்டு சேர்மம் காணப்படுகிறது. பழுப்பு நிறத்தில் நாற்கோணக கனசதுர வடிவத்தில் இது படிகமாகிறது.
 
## மேற்கோள்கள்

பகுப்பு:தோரியம் சேர்மங்கள்
பகுப்பு:சிலிக்கேட்டுகள்
இலித்தியம் ஆர்த்தோசிலிக்கேட்டு

**இலித்தியம் ஆர்த்தோசிலிக்கேட்டு** (*Lithium orthosilicate*) என்பது Li4SiO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிற பீங்கான் சேர்மமான இது 1258 பாகை செல்சியசு வெப்பநிலையில் உருகத் தொடங்கும்.

இலித்தியம் ஆர்த்தோசிலிகேட்டு கார்பன் டை ஆக்சைடு பிடிப்புக்கு முதன்மையாகப் பயன்படுத்தப்படுகிறது. ஏனெனில் இந்த சேர்மம் உயர்ந்த வெப்பநிலையில் CO2 உடன் வினைபுரிந்து இலித்தியம் கார்பனேட்டை உருவாக்குகிறது. மேலும் இது போன்ற பயன்பாடுகளில் வரையறுக்கப்பட்ட அளவில் செயல்படுத்தப்படுகிறது. திடநிலை மின்பகுளியாக குறிப்பாக திடநிலை மின்கலன்களான இலித்தியம்-இரும்பு மின்கலன்களில் இலித்தியம் ஆர்த்தோசிலிக்கேட்டு பயன்படுத்தப்படுகிறது. 
 
## மேற்கோள்கள்

பகுப்பு:இலித்தியம் சேர்மங்கள்
பகுப்பு:சிலிக்கேட்டுகள்
வெள்ளலூர் ஏரி

**வெள்ளலூர் ஏரி** (*Vellalore Lake*) என்பது தமிழ்நாட்டின் கோயம்புத்தூரில் உள்ள ஒரு ஏரியாகும். இந்த ஏரி 90 ஏக்கர் பரப்பளவில் அமைந்துள்ளது.

## வனவிலங்கு
இந்த ஏரியானது புள்ளி அலகு கூழைக்கடா இனப்பெருக்கம் செய்யும் இடமாகும். 

## மேற்கோள்கள்

 

பகுப்பு:கோயம்புத்தூர் மாவட்ட ஏரிகள்
இலித்தியம் பாசுபைடு

**இலித்தியம் பாசுபைடு** (*Lithium phosphide*) என்பது Li3P என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாசுபரசும் இலித்தியமும் சேர்ந்து இச்சேர்மம் உருவாகிறது. 
## தயாரிப்பு
ஆர்கான் வாயுச் சூழலில் சிவப்பு பாசுபரசையும் இலித்தியத்தையும் சேர்த்து சூடுபடுத்தினால் இலித்தியம் பாசுபைடு உருவாகிறது:
::3Li + P -> Li3P

மோனோலித்தியம் பாசுபைடுடன் இலித்தியத்தைச் சேர்த்தாலும் வினை நிகழ்ந்து இச்சேர்மம் கிடைக்கிறது. 
::LiP + 2Li -> Li3P
## இயற்பியல் பண்புகள்
இடக்குழு P63/mmc  மற்றும் a = 0.4264 நானோமீட்டர், c = 0.7579 நானோமீட்டர், Z = 2.
என்ற அலகு அளவுருக்களுடன் இலித்தியம் பாசுபைடு செம் பழுப்பு நிறத்தில் அறுகோணப் படிகத் திட்டத்தில் படிகமாகிறது. 

## வேதிப் பண்புகள்
இலித்தியம் பாசுபைடு தண்ணீருடன் வினைபுரிந்து பாசுபீனைக் கொடுக்கிறது::

::Li3P + 3H2O -> 3LiOH + PH3
## பயன்கள்
திட நிலை மின்கலன்களுக்கான சாத்தியமான மின்பகுளியாக இலித்தியம் பாசுபைடைப் பயன்படுத்த பரிந்துரைக்கப்படுகிறது.

## மேற்கோள்கள்

பகுப்பு:இலித்தியம் சேர்மங்கள்
பகுப்பு:பாசுபைடுகள்
அந்தாரா தேவ் சென்

**அந்தாரா தேவ் சென்** (Antara Dev Sen பிறப்பு 1963) ஒரு பிரித்தானிய-இந்திய பத்திரிகையாளர் ஆவார்.

## சுயசரிதை
அந்தாரா இங்கிலாந்தின் கேம்பிரிட்சுவில் பிறந்து டெல்லியிலும் பின்னர் கொல்கத்தாவிலும் தனது பள்ளிப்படிப்பை இந்தியாவிலும் (கொல்கத்தா) அமெரிக்காவிலும் படித்தார். சென் கல்கத்தாவில் உள்ள ஜாதவ்பூர் பல்கலைக்கழகம், அமெரிக்காவின் மாசசூசெட்ஸில் உள்ள சுமித் கல்லூரி மற்றும் ஆர்வர்டு பல்கலைக்கழகத்திலும் படித்தார் . பின்னர் *[[ஹிந்துஸ்தான் டைம்ஸ்|ஹிந்துஸ்தான் டைம்ஸில்]]* சேர்ந்தார். *ஹிந்துஸ்தான் டைம்ஸின்* மூத்த தலைமை தொகுப்பாசிரியராக, ராய்ட்டர்ஸ் அறக்கட்டளையின் ஆய்வுதவுத் தொகை மூலம் ஆக்ஸ்போர்டு பல்கலைக்கழகத்தில் பயின்றார். இவர் கல்கத்தாவில் *உள்ள ஆனந்த பஜார் பத்ரிகா* *குழுமத்திலும், தில்லியில் உள்ள [[இந்தியன் எக்ஸ்பிரஸ்]] நிறுவனத்திலும்* பணியாற்றியுள்ளார், அங்கு மூத்த உதவி ஆசிரியராக இருந்தார்.

தில்லி திரும்பிய இவர் *தி லிட்டில் இதழைத்* தொடங்கி அதன் நிறுவன தலைமை தொகுப்பாசிரியராகவும்  இருந்தார். இந்த இதழ் பெரும்பாலும் தெற்காசியா தொடர்பான இலக்கியக் கருப்பொருள்கள் பற்றிய கட்டுரைகளை வெளியிடுகிறது. இவர் ஓர் இலக்கிய விமர்சகர் மற்றும் மொழிபெயர்ப்பாளர், செய்தித்தாள் கட்டுரையாளர் மற்றும் ஊடகம், சமூகம், அரசியல், கலாச்சாரம் மற்றும் வளர்ச்சி பற்றிய வர்ணனையாளர் ஆவார். தெற்காசியா தொடரில் இருந்து TLM சிறுகதைகள் உட்பட பல புத்தகங்களை அவர் பதிப்பாசிரியராக இருந்துள்ளார்.

கல்வி மற்றும் சுகாதாரத்தில் பணிபுரியும் அறக்கட்டளையான பிரதிச்சியின் நிர்வாக அறங்காவலராக சென் உள்ளார்.

## சான்றுகள்


## வெளி இணைப்புகள்

* தி லிட்டில் இதழ்
* ஓப்பன் டெமாக்ரசி
* வேர்ட்ஸ் வித் அவுட் பார்டர்ஸ்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் ஊடகவியலாளர்கள்
பகுப்பு:வாழும் மக்கள்
பகுப்பு:1963 பிறப்புகள்
பகுப்பு:வங்காள மக்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:பிரித்தானிய ஊடகவியலாளர்கள்
பகுப்பு:கொல்கத்தா எழுத்தாளர்கள்
கொருக்குப்பேட்டை

**கொருக்குப்பேட்டை** () என்பது சென்னையின் வடக்குப் பகுதியில் உள்ள ஒரு பகுதி. இப்பகுதி கொருக்குப்பேட்டை தொடருந்து நிலையம் மூலம் தொடருந்து சேவை பெறுகிறது.

## அமைவிடம்
கொருக்குப்பேட்டை தெற்கில் வள்ளலார் நகர் மற்றும் பேசின் பாலமும், வடக்கே தண்டையார்பேட்டையும், கிழக்கில் வண்ணாரப்பேட்டையும் மற்றும் மேற்கில் பக்கிங்காம் கால்வாயும் வியாசர்பாடியும் எல்லைகளாக அமைந்துள்ளன.

## உள்கட்டமைப்பு
2010ஆம் ஆண்டில், கொக்ரைன் பேசின் சாலை சமமட்டக் கடவு மேம்பாலம் கட்டப்பட்டது. இதனால் இப்பகுதியில் போக்குவரத்து நெரிசல் குறைந்தது. இருப்பினும் இப்பாலம் தாமதமாகவே கட்டப்பட்டது. கொருக்குப்பேட்டையில், கொருக்குப்பேட்டை தொடருந்து நிலையம் அருகே இரயில்வே மேம்பாலம் கட்டப்பட உள்ளதால், மணலி சாலையில், கனரக வாகனங்கள், பேருந்துகள், நான்கு சக்கர வாகனங்கள், மூன்று சக்கர வாகனங்கள் மற்றும் இரு சக்கர வாகனங்கள் ஆகியவை இரயில்வே கிராஸிங் நோக்கிச் செல்ல, 2023ஆம் ஆண்டு சனவரி மாதம் இறுதி வாரம் முதல் 2025ஆம் ஆண்டு வரை சுமார் இரண்டு வருடங்கள் தடை செய்யப்பட்டுள்ளன.

## போக்குவரத்து
### [[மாநகரப் போக்குவரத்துக் கழகம்|மாநகரப் போக்குவரத்துக் கழக]] வழித்தடங்கள்

### தொடருந்து
கொருக்குப்பேட்டை தொடருந்து நிலையம் சென்னை சென்ட்ரல்-கும்மிடிப்பூண்டி/சூலூர்பேட்டை வழித்தடத்தில் உள்ளது.
### மெட்ரோ ரயில்
இப்பகுதி வண்ணாரப்பேட்டை மெட்ரோ நிலையத்திலிருந்து 2 கி. மீ. தூரத்தில் அமைந்துள்ளது. தற்போது திருவொற்றியூர் நெடுஞ்சாலையில் உள்ள சர் தியாகராயா கல்லூரி வளாகத்தில் கொருக்குப்பேட்டை மெட்ரோ இரயில் நிலையம் கட்டுமானப் பணிகள் நடைபெற்று வருகின்றன.

## மேற்கோள்கள்


## வெளி இணைப்புகள்
* GeoHack - கொருக்குப்பேட்டை

* மத்திய ரெயில் கிடங்கு நிறுவனம் 

* https://timesofindia.indiatimes.com/city/chennai/work-on-north-chennai-underground-metro-to-get-over-soon/articleshow/64268763.cms

பகுப்பு:சென்னை மாவட்டத்திலுள்ள ஊர்களும் நகரங்களும்
பகுப்பு:சென்னை சுற்றுப் பகுதிகள்
அருள்மிகு முந்தி விநாயகர் திருக்கோயில்

**புலியகுளம் விநாயகர் கோயில்** (*Puliakulam Vinayagar Temple*) முந்தி விநாயகருக்காக அர்ப்பணிக்கப்பட்ட ஓர் இந்து கோயிலாகும். இந்தியாவின் தமிழ்நாடு மாநிலம் கோயம்புத்தூர் மாவட்டத்தைச் சேர்ந்த புலியகுளத்தில் அமைந்துள்ளது.

## வரலாறு
புலியகுளம் மாரியம்மன் கோவிலின் உபகோயிலாக விநாயகர் சன்னதி இருந்தது. தேவேந்திர குல அறக்கட்டளையால் 1982 ஆம் ஆண்டு புலியகுளம் விநாயகர் கோயில் திறக்கப்பட்டது.

## சிலை
ஆசியாவிலேயே மிகப்பெரிய விநாயகர் சிலை இக்கோயிலில் உள்ளது. ஊத்துக்குளியில் உள்ள ஒரு பெரிய கருங்கற் பாறையில் இந்த சிலை உருவாக்கப்பட்டது. 19 அடி உயரமும் சுமார் 190 டன் எடையும் கொண்டதாக விநாயகர் சிலை உள்ளது.

## மேற்கோள்கள்

## வெளியிணைப்புகள்
* ஸ்ரீ முந்தி விநாயகர்
* Biggest Ganesha
* Biggest Ganesha Idol in PULIAKULAM, COIMBATORE

பகுப்பு:கோயம்புத்தூர் மாவட்டத்திலுள்ள பிள்ளையார் கோயில்கள்
காந்தன் (சந்தேல வம்சம்)

**காந்தன்** (Ganda) 11 ஆம் நூற்றாண்டின் முற்பகுதியில் இந்தியாவை ஆண்ட சந்தேல வம்சத்தின் அரசனாவான். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்டு ஆட்சியாளராக இருந்தான். இவனது ஆட்சியின் சரியான காலம் நிச்சயமற்றது. ஆனால் தோராயமாக பொ.ச. 999-1002 என தேதியிடப்பட்டுள்ளது. 

## வரலாறு
காந்தனால் வெளியிடப்பட்ட கல்வெட்டுகள் எதுவும் கிடைக்கவில்லை. ஆனால் இவ்னது பெயர் (காந்த-தேவன் என) இவனது வாரிசுகளால் வெளியிடப்பட்ட பின்வரும் கல்வெட்டுகளில் காணப்படுகிறது: 

* பரமார்த்தி தேவனால் வெளியிடப்பட்ட மகோபா கல்வெட்டு
* மதனவர்மனின் மவூ கல்வெட்டு
* கீர்த்திவர்மனின் அசய்கர் கல்வெட்டு 
* போசவர்மனின் ஆட்சியின் போது வெளியிடப்பட்ட அசய்கர் பாறைக் கல்வெட்டு

இந்தக் கல்வெட்டுகளில் உள்ள காந்தன் பற்றிய தகவல்கள் வரலாற்று மதிப்புடையவை அல்ல.  அவை பெரும்பாலும் இவனை வெல்ல முடியாதவன் என்று அழைப்பது அல்லது "பூமியின் ஒரே ஆளுமை" என்று கூறுவது போன்ற புகழ்ச்சியான விளக்கங்களையேக் கொண்டிருக்கின்றன. 

## தொழில்
காந்தன், தங்கனுக்குப் பிறகு சந்தேல மன்னனாகப் பதவியேற்றான்.  இவனது வாரிசான வித்யாதரனைப் பற்றிய தகவல்களின் பகுப்பாய்வு, காந்தன், தான் மரபுரிமையாகப் பெற்ற பிரதேசத்தை பராமரிக்க முடிந்தது என்று கூறுகிறது.  மவூ கல் கல்வெட்டின் படி, தங்கனின் முதலமைச்சர் பிரபாசன் காந்தனின் ஆட்சியின் போது பதவியைத் தக்க வைத்துக் கொண்டதாகத் தெரிகிறது. அசய்கர் கல்வெட்டுகள் சசுகா என்ற காயாசுதர் காந்தனின் மற்றொரு முக்கிய அதிகாரி என்று கூறுகின்றன. 

1970கள் வரை, ஆர். கே. தீக்சித் போன்ற அறிஞர்கள்  இவனது ஆட்சியின் முடிவை பொ.ச. 1015இல் எழுதினர்.  இருப்பினும், பின்னர், வித்யாதரனின் இராணி சத்யபாமாவின் செப்புத் தகடு குண்டேசுவரில் கண்டுபிடிக்கப்பட்டது. இந்த கல்வெட்டு 1004 தேதியிட்டது. இது வித்யாதரன் ஏற்கனவே பொ.ச.1004 இல் ஆட்சி செய்ததை நிரூபிக்கிறது. இதன் அடிப்படையில், எசு. கே. சுல்லேரி காந்தனின் ஆட்சியின் முடிவு 1002 என்று குறிப்பிடுகிறார்.  

சில முந்தைய வரலாற்றாசிரியர்கள்  இவன் குறைந்தது 1018 வரை ஆட்சி செய்ததாக நம்பினர். ஆர். கே. தீக்சித், 1008இல் பெசாவரில் கசினியின் மகுமூது தோற்கடிக்கப்பட்ட இந்துக் கூட்டமைப்பிற்குப் பங்களிப்பை வழங்கிய கலிஞ்சர் மன்னருடன் தங்கனை அடையாளம் காட்டினார்.  1018 இல், கசினி மகுமூது கன்னோசி மீது படையெடுத்தான். அபோது ஆண்ட அரசன் (ஒருவேளை இராச்சியபாலன்) நகரத்தை விட்டு வெளியேறினான். இதனால் கசனவித்துகளின் இராணுவம் நகரைச் சூறையாட அனுமதித்தது. பெரிசிதா (16 ஆம் நூற்றாண்டு), நந்தா போன்ற பிற்கால முசுலிம் வரலாற்றாசிரியர்களின் கூற்றுப்படி, கசுராகோவின் மன்னன் கன்னோசி மன்னனை அவனது கோழைத்தனத்திற்கு தண்டனையாகக் கொன்றான் எனத் தெரிகிறது. சில பிரிட்டிசு கால அறிஞர்கள் "நந்தா" என்பது காந்தனின் எழுத்துப்பிழை என்று அடையாளம் கண்டுள்ளனர். பெரிசுதாவை விட முந்தைய முசுலிம் வரலாற்றாசிரியரான அலி இப்னு அல்-ஆதிர் (12 ஆம் நூற்றாண்டு), கசுராகோவின் மன்னரை "பிடா" என்று பெயரிட்டார். இது "வித்யா" (அதாவது, காந்தனின்]] வாரிசான [வித்யாதரன்). பிற்கால முசுலிம் வரலாற்றாசிரியர்கள் இதை "நந்தா" என்று தவறாகப் படித்திருக்க வேண்டும். மேலும், மகோபாவில் கண்டுபிடிக்கப்பட்ட கல்வெட்டு, வித்யாதரன் கன்னோசி ஆட்சியாளரை தோற்கடித்ததாகக் கூறுகிறது. இதன் அடிப்படையில், காந்தனின் ஆட்சியானது பொ.ச.1018க்கு முன்னர், அவனது வாரிசு கன்னோசி ஆட்சியாளரைத் தோற்கடித்தபோது முடிவடைந்தது என்று ஊகிக்க முடிகிறது.  

== சான்றுகள் ==

=== உசாத்துணை ===
* 
* 
* 

[பகுப்பு:மத்தியப் பிரதேச வரலாறு
பகுப்பு:இந்திய அரசர்கள்
சண்மதம்

**சண்மதம்** அல்லது **அறுவகைச் சமயங்கள்** (*'Shanmata*, , *ஷண்மத*, சமசுகிருதத்தில் "ஆறு பிரிவுகள்" என்று பொருள்படும்) 8 ஆம் நூற்றாண்டின் இந்து மெய்யியலாளரான ஆதி சங்கரரால் நிறுவப்பட்டதாக சுமார்த்த பாரம்பரியத்தால் நம்பப்படும் ஒரு வழிபாட்டு முறையாகும். இதுஇந்து சமயத்தின் ஆறு முக்கிய தெய்வங்களான சிவன், சக்தி, விநாயகர், முருகர், திருமால் மற்றும் சூரியன் வழிபாடுகளை மையமாகக் கொண்டுள்ளது. இந்த அமைப்பில், ஆறு முக்கிய தெய்வங்கள் வழிபடப்படுகின்றன. இது அனைத்து தெய்வங்களின் இன்றியமையாத ஒருமை, கடவுளின் ஒற்றுமை மற்றும் இந்தியாவின் எண்ணற்ற தெய்வங்களை ஒரே தெய்வீக சக்தியான பிரம்மனின் பல்வேறு வெளிப்பாடுகளாகக் கருதும் நம்பிக்கையின் அடிப்படையில் அமைந்துள்ளது.

## தத்துவம்
ஆதி சங்கரரைப் பின்பற்றுபவர்கள் பிரம்மன் மட்டுமே இறுதியில் உண்மையானவர் என்றும், ஆத்மா எனப்படும் உண்மையான சுயம் பிரம்த்தில் இலிருந்து வேறுபட்டதல்ல என்றும் நம்புகின்றனர். இது சிவன், விஷ்ணு, சக்தி, பிள்ளையார், சூரியன், முருகன் ஆகிய ஆறு ஆகமப் நெறிகளைச் சேர்ந்த தெய்வங்களை வழிபடுவதை மையமாகக் கொண்டுள்ளது. இது அனைத்து தெய்வங்களின் இன்றியமையாத ஒற்றுமை, கடவுளின் ஒற்றுமை, ஒரே தெய்வீக சக்தி, *[[பிரம்மம்|பிரம்மன்]]* ஆகியவற்றின் மீதான நம்பிக்கையை அடிப்படையாகக் கொண்டது. தத்துவரீதியாக, அத்துவைதிகளால் அனைவரும் ஒரே *சகுண பிரம்மனின்* சமமான பிரதிபலிப்புகளாகவே பார்க்கப்படுகிறார்கள், அதாவது தனிப்பட்ட தெய்வீக வடிவத்துடன், வேறுபட்ட மனிதர்களாக அல்ல.

## ஸ்மார்த்தத்துடன் உறவு
ஸ்மார்த்தம், ஒப்பீட்டளவில் இளம் இந்து பாரம்பரியம் (மற்ற மூன்று மரபுகளுடன் ஒப்பிடும்போது), மற்ற கடவுள்கள் மற்றும் தெய்வங்களுக்கிடையில் சிவன், விஷ்ணு, சக்தி, விநாயகர் மற்றும் சூரியன் (சூரியக் கடவுள்) உட்பட ஒன்றுக்கு மேற்பட்ட கடவுள்களை வழிபட அழைக்கிறது. இது சைவம் அல்லது வைணவம் போன்ற வெளிப்படையான பிரிவு அல்ல, மேலும் பிரம்மன் (கடவுள்) பிரபஞ்சத்தின் மிக உயர்ந்த கொள்கை மற்றும் இருப்பு முழுவதும் வியாபித்துள்ளது என்ற அங்கீகாரத்தின் அடிப்படையிலானது.

பொதுவாக ஸ்மார்த்தர்கள் விநாயகர், சிவன், சக்தி, விஷ்ணு மற்றும் சூரியன் ஆகிய ஐந்து வடிவங்களில் ஒன்றில் பரமாத்மாவை வழிபடுகின்றனர். அவர்கள் அனைத்து முக்கிய இந்துக் கடவுள்களையும் ஏற்றுக்கொள்வதால், அவர்கள் தாராளவாதிகள் அல்லது மதச்சார்பற்றவர்கள் என்று அறியப்படுகிறார்கள். அவர்கள் ஒரு தத்துவ, தியானப் பாதையைப் பின்பற்றுகிறார்கள், புரிந்துகொள்வதன் மூலம் கடவுளுடன் மனிதனின் ஒற்றுமையை வலியுறுத்துகிறார்கள். சில ஸ்மார்த்தர்கள் கடவுளின் ஆறு வெளிப்பாடுகளை (விநாயகர், சிவன், சக்தி, விஷ்ணு, சூரியன் மற்றும் ஸ்கந்தா) ஏற்றுக்கொண்டு வழிபடுகிறார்கள், மேலும் கடவுளின் வெவ்வேறு வெளிப்பாடுகள் சமமானதாகக் கருதப்படுவதால் கடவுளின் இயல்பைத் தேர்ந்தெடுப்பது தனிப்பட்ட வழிபாட்டாளரைப் பொறுத்தது. ஆதி சங்கரரின் காலத்தில், இந்த தெய்வங்களுக்கு தங்கள் சொந்த இந்து பின்பற்றுபவர்கள் இருந்ததாக நம்பப்படுகிறது, அவர்கள் தேர்ந்தெடுத்த தெய்வத்தின் மேன்மையைக் கூறி ஒருவருக்கொருவர் சண்டையிட்டுக் கொண்டனர். ஆதி சங்கரர் இந்த அனைத்து தெய்வங்களின் வழிபாட்டையும் சண்மத அமைப்பில் ஒருங்கிணைத்து இந்த சண்டை பிரிவுகளை ஒருங்கிணைத்ததாக கூறப்படுகிறது.

## மேற்கோள்கள்

பகுப்பு:இந்து சமயப் பிரிவுகள்
அ. பண்ணாரி

**அ. பண்ணாரி** (*A Bannari*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் ஈரோடு மாவட்டம் பவானிசாகரைச் சார்ந்தவர். சிதம்பரம் அண்ணாமலைப் பல்கலைக்கழகத்தில் இளங்கலை தமிழில் பட்டம் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தின் உறுப்பினரான பண்ணாரி, மே 2021-ல் நடைபெற்ற தமிழ்நாடு சட்டமன்றப் பொதுத்தேர்தலில் பவானிசாகர் தொகுதியில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:ஈரோடு மாவட்ட மக்கள்
ஏ. எம். எசு. ஜி. அசோகன்

**ஏ. எம். எசு. ஜி. அசோகன்** (A. M. S. G. Ashokan) என்பவர் இந்திய அரசியல்வாதியும் சிவகாசி சட்டமன்ற உறுப்பினரும் ஆவார். இவர் இந்திய தேசிய காங்கிரசின் உறுப்பினர் ஆவார்.

வணிகவியல் பட்டதாரியான அசோகன், 1996 முதல் காங்கிரசு கட்சி உறுப்பினராக உள்ளார். இவர் கடந்த 2006 முதல் 2011 வரை சிவகாசி பேரூராட்சி துணைத் தலைவராகப் பதவி வகித்தார். இவரின் தந்தை ஏ. எம். எசு. கணேசனும் 1967 முதல் 1974 வரை சிவகாசி நகராட்சியின் தலைவராகவும், அண்ணன் சேவா தளத்தின் தமிழ்நாடு மாநிலத் தலைவராகவும் இருந்துள்ளார். இவர் அரசன் கணேசன் குழுமத்தின் நிர்வாக இயக்குநராகவும் உள்ளார்.

## மேற்கோள்கள்


பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:விருதுநகர் மாவட்ட மக்கள்
பகுப்பு:இந்திய தேசிய காங்கிரஸ் அரசியல்வாதிகள்
இலித்தியம் செலீனைடு

**இலித்தியம் செலீனைடு** (*Lithium selenide*) என்பது Li2Se என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செலீனியமும் இலித்தியமும் சேர்ந்து இந்த உப்பு உருவாகிறது. மற்ற செலீனைடுகள் போன்ற அதே படிகக் கட்டமைப்பையே இலித்தியம் செலீனைடும் பெற்றுள்ளது. எதிர்-புளோரைட்டு வகை கனசதுரக் கட்டமைப்பும் Fm\bar{3}m என்ற இடக்குழுவும் ஒவ்வொன்றும் நான்கு அலகுகள் கொண்ட அலகு கூடுகளும் இலித்தியம் செலீனைடில் உள்ளன. 

## மேற்கோள்கள்

பகுப்பு:இலித்தியம் சேர்மங்கள்
பகுப்பு:செலீனைடுகள்
பகுப்பு:புளோரைட்டு படிகக் கட்டமைப்பு
இலித்தியம் தெலூரைடு

**இலித்தியம் தெலூரைடு** (*Lithium telluride*) என்பது Li2Te என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தெலூரியமும் இலித்தியமும் சேர்ந்து இந்த உப்பு உருவாகிறது. திண்ம கட்டத்தின் இடைநிலையில் உள்ள இலித்தியம் - தெலூரியம் திட்டத்தில் காணப்படும் இரண்டு உப்புகளுள் இதுவும் ஒன்றாகும். மற்றொன்று LiTe3.
## தயாரிப்பு
உயர் வெப்ப நிலைகளில் பொருள்களைச் சூடாக்க உதவும் பெரிலியம் ஆக்சைடு கொள்கலத்தில் இலித்தியம், தெலூரியம் உப்புகளை இட்டு 950 பாகை செல்சியசு வெப்பநிலைக்கு சூடுபடுத்தினால் இலித்தியம் தெலூரைடு உருவாகிறது.
## மேற்கோள்கள்

பகுப்பு:இலித்தியம் சேர்மங்கள்
பகுப்பு:தெலூரைடுகள்
பகுப்பு:புளோரைட்டு படிகக் கட்டமைப்பு
இலக்கிய வெளிவட்டம் (இதழ்)

**இலக்கிய வெளிவட்டம்** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், இராமநாதபுரம் மாவட்டத்தில் இருந்து வெளிவந்தத காலாண்டு இடதுசாரி முற்போக்கு இதழ் ஆகும்.

## வரலாறு
இலக்கிய வெளிவட்டம் இராமநாதபுரம் மாவட்டம் வ. புதுப்பட்டி என்ற ஊரிலிருந்து வெளிவந்த இதழாகும். இது 1976இல் காலாண்டு ஏடாக துவக்கப்பட்டது. இது இலக்கிய விவாதத்தில் ஆர்வம் கொண்டிருந்தது. இலக்கிய வெளிவட்டத்தில் முதன்மையாக மார்க்சியத்தைப் பரந்த அடிப்படையில் ஏற்றுக் கொண்டவர்கள் எழுதினார்கள்.

1982 சூன் இதழில் இலக்கிய வெளிவட்டம் ஒரு முக்கிய அறிவிப்பை வெளியிட்டது. இலக்கியம், கலை, கலாச்சாரம், சமூக விஷயங்களில் கவனம் செலுத்திய இலக்கிய வெளிவட்டம் சாதி, சமயப் பிரச்னைகளுக்கு அதிகமான கவனிப்பைத் தரத் தீர்மானித்தது என்றது அது.

1983இல் இலங்கையில் நிகழ்ந்த இனப்படுகொலை பற்றி இலக்கிய வெளிவட்டம் அதிகக் கவலையும் தீவிர அக்கறையும் காட்டியது. தமிழகத்தின் தென் மாவட்டங்களில் உள்ள சிறு பத்திரிகைச் சூழல் சார்ந்தவர்கள், கலாச்சார அமைப்புகள் இணைந்த கருத்தரங்கம் ஒன்றை ‘இலக்கிய வெளிவட்டம்' ஏற்பாடு செய்தது. 7. செப்டம்பர். 1983 அன்று மதுரையில் நடைபெற்ற இக்கருத்தரங்கில் சுயேச்சை எழுத்தாளர்கள், படைப்பாளிகள் சிலரும் கலந்துகொண்டார்கள். அங்கே வெளியிடப்பட்ட கருத்துக்கள், தீர்மானங்கள் அனைத்தையும் தொகுத்துத் தரும் இலக்கிய வெளிவட்டம் இதழ் நவம்பரில் வெளிவந்தது. இந்தச் சிறப்பிதழ் இலங்கைத் தமிழர் பிரச்னைகளையும் போராட்ட அனுபவங்களையும் தமிழ்நாட்டினருக்கு உணர்த்தும் நோக்குடன் தயாரிக்கப்பட்டது. 

## குறிப்புகள்

பகுப்பு:தமிழ்நாட்டுத் தமிழ் இதழ்கள்
பகுப்பு:சிற்றிதழ்கள்
பகுப்பு:1970 களில் வெளிவந்த தமிழ் இதழ்கள்
பகுப்பு:இடதுசாரித் தமிழ் இதழ்கள்
எசு. பார்த்தசாரதி ஐயங்கார்

**எசு. பார்த்தசாரதி ஐயங்கார்** (*S. Parthasarathy Aiyangar*)  இந்தியாவின் தமிழ்நாடு மாநிலத்தைச் சேர்ந்த ஒரு வைணவ அறிஞர் மற்றும் எழுத்தாளர் ஆவார்.

## ஆரம்ப கால வாழ்க்கை
இவர் குண்டலம்  சிறீரங்கப்பட்டினம் கிருட்டிணமாச்சாரியாருக்கும் வேதம்மாவுக்கும்  மகனாக 1840 ஆம் ஆண்டு பிறந்தார். 1859  ஆம் ஆண்டு சென்னை பல்கலைக்கழகத்தில் பட்டம் பெற்ற முதல் தொகுதி மாணவர்களில் ஒருவராக இருந்தார்.  1862 ஆம் ஆண்டு  சென்னை சட்டக் கல்லூரியில் பட்டம் பெற்ற  மாணவர்களில் ஒருவராகவும் இருந்தார்.

விசிசுடாத்வைதம் பற்றிய படைப்புகளின் கையெழுத்துப் பிரதிகளை சேகரித்து அவற்றை வெளியிடும் பணியில் ஈடுபட்டிருந்த சரசுவதி பண்டாரம் குழுவின் செயலாளராகவும்  எசு.பார்த்தசாரதி நியமிக்கப்பட்டார். விவேகானந்தரின் சிகாகோ பயணத்திற்கான பணிகளிலும் இவர்  ஈடுபட்டார். 

சிறீ  வேதா வேதாந்த வர்த்தினியின் நிறுவன உறுப்பினர்களில் பார்த்தசாரதியும்  ஒருவர்.  

தனது கடைசி காலத்தில் அயோத்தியில் ராமர் கோவில் கட்டி அங்கேயே இவர் குடியேறினார். 

## நூலியல்
* 

## மேற்கோள்கள்

 
பகுப்பு:1840 பிறப்புகள்
பகுப்பு:வைணவ அடியார்கள்
பகுப்பு:சென்னைப் பல்கலைக்கழக முன்னாள் மாணவர்கள்
சந்தீப் லாமிச்சானே

**சந்தீப் லாமிச்சானே** (Sandeep Lamichhane), பிறப்பு: ஆகஸ்ட் 2 2000), நேபாளம் அணியின் சுழற்பந்து வீச்சாளர் ஆவார். இவர் 16 ஒருநாள் பன்னாட்டுத் துடுப்பாட்டப் போட்டிகளிலும், 26 இருபது20 ஓவர் போட்டிகளிலும், பல ஏ-தர துடுப்பாட்டப் போட்டிகளிலும் கலந்து கொண்டுள்ளார். 
 
## [[இந்தியன் பிரீமியர் லீக்]]
ஜனவரி 2018 இல் நடைபெற்ற இந்தியன் ப்ரீமியர் லீக் ஏலத்தில் டெல்லி டேர்டெவில்ஸ் அணியினரானல் ஏலம் எடுக்கப்பட்டார். இதன் மூலம் நேபாள நாட்டில் இருந்து விளையாடும் முதல் வீரர் என்ற சிறப்பைப் பெற்றார்.

## மேற்கோள்கள்
* https://en.wikipedia.org/wiki/Sandeep_Lamichhane

பகுப்பு:2000 பிறப்புகள்
பகுப்பு:வாழும் மக்கள்
பொ. அர்ச்சுனன்

**பொ. அர்ச்சுனன்** (*P. Arjunan*) என்பவர் இந்திய அரசியல்வாதி மற்றும் தமிழ்நாடு சட்டமன்ற உறுப்பினர் ஆவார். இவர் விழுப்புரம் மாவட்டம் திண்டிவனத்தைச் சார்ந்தவர். அனைத்திந்திய அண்ணா திராவிட முன்னேற்றக் கழகத்தின் உறுப்பினரான அர்ச்சுனன், மே 2021-ல் தமிழ்நாடு சட்டமன்றத்திற்கு நடைபெற்ற பொதுத்தேர்தலில் திண்டிவனம் சட்டமன்றத் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்


பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழ்நாட்டினர்
பகுப்பு:வாழும் மக்கள்
சாருக் கான் (துடுப்பாட்டக்காரர்)

**சாருக் கான்** (*Shahrukh Khan (cricketer)*) இந்தியாவின் தமிழ்நாட்டைச் சேர்ந்த ஒரு துடுப்பாட்டக்காரர் ஆவார். 1995 ஆம் ஆண்டு மே மாதம் 27 ஆம் தேதியன்று இவர் பிறந்தார். உள்நாட்டு துடுப்பாட்டப் போட்டிகளில் தமிழ்நாடு அணிக்காகவும் இந்தியன் பிரீமியர் லீக் துடுப்பாட்டப் போட்டித் தொடரில் பஞ்சாப் கிங்சு அணிக்காகவும் இவர் விளையாடுகிறார்.

## தொழில்
2014 ஆம் ஆண்டு பிப்ரவரி மாதம் 27 ஆம் தேதியன்று சாருக் கான் பட்டியல் அ துடுப்பாட்டப் போட்டிகளில் அறிமுகமானார். இப்போட்டி 2013-14 ஆண்டிற்கான விஜய் அசாரே கிண்ணப் போட்டியாகும். தமிழ்நாட்டிற்காக இவர் இப்போட்டியில் விளையாடினார். 2018 ஆம் ஆண்டு திசம்பர் மாதம் 6 ஆம் தேதியன்று 2018-19 ஆம் ஆண்டுக்காக நடைபெற்ற இரஞ்சிக் கோப்பை போட்டியில் தமிழ்நாட்டு அணிக்காக முதல் தரப் போட்டிகளில் அறிமுகமானார் .

2021 ஆண்டு நடைபெற்ற சையது முசுட்டாக் அலி கிண்ணத் தொடரில் அனைத்து போட்டிகளிலும் வென்று கிண்ணத்தினை வென்ற தமிழ்நாடு அணியில் சாருக் கான் இடம் பெற்றிருந்தார். இமாச்சலப் பிரதேசத்துக்கு எதிரான காலிறுதிப் போட்டியில் கான் 19 பந்துகளில் ஆட்டமிழக்காமல் 40 ஓட்டங்கள் எடுத்தார்.

2021 ஆம் ஆண்டு பிப்ரவரி மாதத்தில்  2021 ஆம் ஆண்டு இந்தியன் பிரீமியர் லீக்கிற்கு முன்னதாக நடந்த ஐபிஎல் ஏலத்தில் கான் பஞ்சாப் கிங்சு அணியால் ஏலத்தில் எடுக்கப்பட்டார். 2021 ஆம் ஆண்டு ஏப்ரல் மாதம் 12 ஆம் தேதியன்று இராசத்தான் ராயல்சுக்கு எதிராக அறிமுகமாகி 4 பந்துகளில் ஆட்டமிழக்காமல் 6 ஓட்டங்கள் எடுத்தார். இவருக்கான முதல் ஐபிஎல் தொப்பியை கிறிசு கெயில் வழங்கினார்.

2022 ஆம் ஆண்டு சனவரி மாதத்தில் மேற்கிந்தியத் தீவுகளுக்கு எதிரான  பன்னாட்டு இருபது20 போட்டிக்கான அணியில் இரண்டு காத்திருப்பு வீரர்களில் ஒருவராக கானின் பெயர் சேர்க்கப்பட்டது. 2022 ஆம் ஆண்டு பிப்ரவரி மாதத்தில் இந்தியன் பிரீமியர் லீக் போட்டிக்காக பஞ்சாப் கிங்சு அணி இவரை ஏலத்தில் வாங்கியது. பின்னர் நடைபெற்ற இரஞ்சிக் கோப்பை துடுப்பாட்டப் போட்டியில் தமிழ்நாடு அணிக்காக விளையாடிய சாருக் கான் தில்லி அணிக்கு எதிரான போட்டியில் 194 ஓட்டங்கள் எடுத்தார்.

## மேற்கோள்கள்


## புற இணைப்புகள்
* 
* https://www.dailythanthi.com/Sports/Cricket/2022/01/30173412/ODI-series-against-West-Indies-2-Tamil-Nadu-players.vpf
* https://www.maalaimalar.com/news/sports/2022/02/12201206/3480987/Tamil-News-Indias-uncapped-cricketer-Shahrukh-Khan.vpf

பகுப்பு:சென்னை துடுப்பாட்டக்காரர்கள்
பகுப்பு:தமிழ்நாடு துடுப்பாட்டக்காரர்கள்
பகுப்பு:கிங்ஸ் லெவன் பஞ்சாப் அணி வீரர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1995 பிறப்புகள்
கோ. செந்தில் குமார்

**கோ. செந்தில் குமார்** (*G. Sendhil Kumar*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருப்பத்தூர் மாவட்டம் வாணியம்பாடியினைச் சார்ந்தவர். ஒப்பந்தக்காரராக உள்ள செந்தில் குமார் அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். இவர் மே 2021-ல் தமிழ்நாடு சட்டமன்றத்திற்கு நடைபெற்ற பொதுத்தேர்தலில் வாணியம்பாடி தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

## மேற்கோள்கள்


பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
வி. அனந்த நாகேசுவரன்

**வி. அனந்த நாகேசுவரன்** (*V. Anantha Nageswaran*) இந்தியப் பொருளாதார நிபுணராகவும்  இந்திய அரசின் 18 ஆவது தலைமைப் பொருளாதார ஆலோசகராகவும் இருந்தார்.   2019 மற்றும் 2021 ஆம் ஆண்டுகளுக்கு இடையில் பொருளாதார ஆலோசனைக் குழுவின் பகுதி நேர உறுப்பினராக இவர் பணியாற்றினார். சிங்கப்பூர் மேலாண்மைப் பல்கலைக்கழகம் மற்றும் இந்திய மேலாண்மை நிறுவனம் பெங்களூர் & இந்தூர் இந்திய மேலாண்மை நிறுவனம்  ஆகியவற்றில் பட்டதாரி மாணவர்களுக்கான பேராசிரியராகவும் பணியாற்றினார்.

நிதி மேலாண்மை மற்றும் ஆராய்ச்சி நிறுவனத்தின் கல்லூரி தலைவராக இவர் பணியாற்றினார்.  கிரியா பல்கலைக்கழகத்தில்  வருகைதரும் பொருளாதாரப் பேராசிரியராகவும் பணியாற்றினார்.

## ஆரம்ப வாழ்க்கை மற்றும் கல்வி
1983 ஆம் ஆண்டு மதுரை அமெரிக்கன் கல்லூரியில் பட்டம் பெற்ற நாகேசுவரன், 1986 ஆம் ஆண்டு அகமதாபாத்தில் உள்ள இந்திய மேலாண்மை நிறுவனத்தில்  முதுகலை பட்டயப் படிப்பை முடித்தார்.   பின்னர் மாசசூசெட்சு ஆம்கெர்சுட்டு  பல்கலைக்கழகத்தில் முனைவர் பட்டம் பெற்றார்.

## தொழில்
சுவிட்சர்லாந்து மற்றும் சிங்கப்பூரில்  கிரெடிட்டு சூசி குழுமம் மற்றும் யூலியசு பேயர் குழும வங்கிகளில் நாகேசுவரன் பணிபுரிந்தார். தக்சசீலா நிறுவனத்தின் இணை நிறுவனராக செயல்பட்டார். 2001 ஆம் ஆண்டு ஆவிசுகார் குழுமத்தை  தொடங்கினார்.

2021 ஆம் ஆண்டு இந்திய அரசாங்கத்தின்  தலைமை பொருளாதார ஆலோசகராக  நியமிக்கப்பட்டார்.   முன்னதாக  கிருட்டிணமூர்த்தி சுப்பிரமணியன் இப்பதவியில்  மூன்று வருட காலம் பணிபுரிந்து முடித்தார்.

## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:இந்தியப் பொருளியலாளர்கள்
பகுப்பு:தமிழ் பொருளியல் அறிஞர்கள்